
 ОБЩИНСКИ СЪВЕТ
8000 Бургас, ул. ”Александровска” № 26

тел.: 056/ 84 13 00;

www.burgascouncil.org; e-mail: council@burgas.org

ПОСТОЯННА КОМИСИЯ ПО ТРАНСПОРТ И БЕЗОПАСНОСТ НА ДВИЖЕНИЕТО
ПРОТОКОЛ № 5
Днес, 19.03.2020 г., от 09:00 часа, КЦ „Морско казино”, зала „Георги Баев”, се проведе заседание на Постоянна комисия по транспорт и безопасност на движението (ПКТБД).
На заседанието присъстваха: Евелина Михалева – председател и членове: Анелия Иванова, Боян Дяков, Владимир Павлов, Живко Господинов  и Юлиян Кулев. 
Отсъства Манол Тодоров – зам.-председател.
По конкретни точки от дневния ред участие взеха: проф. д-р Севдалина Турманова – председател на Общински съвет – Бургас, Иван Гюлев – нач. отдел "Безопасност и организация на движението", Андрей Рунчев – директор на ОП "Транспорт" и Тодор Стамболиев – обществен посредник на Община Бургас.
Заседанието откри и ръководи председателят – Евелина Михалева, като с 6 гл. „за“, 0 гл. „против“ и 0 гл. „въздържали се“ се прие следният
ДНЕВЕН РЕД
1. ОбС 08-00-9860 
Докладна записка от Димитър Николов – кмет на Община Бургас, относно: Приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас

2. ОбС 08-00-9864 
Докладна записка от Димитър Николов – кмет на Община Бургас, относно: Приемане на Наредба за изменение и допълнение на Наредбата за условията и реда за платено и безплатно паркиране на моторни превозни средства в определени зони на територията на Община Бургас, приета от Общински съвет - Бургас

3. ОбС 08-00-9887 
Докладна записка от Георги Дракалиев, Николай Стоянов, Георги Маринчев, Тодор Йосифов, Бойчо Георгиев – общински съветници от ПП ГЕРБ и Станимир Апостолов – общински съветник от СДС, относно: Наредба за изменение на Наредбата за реда и условията за ползване на спортни обекти и съоръжения, собственост на Община Бургас, предоставени за управление на ОП "Спортни имоти" 


4. ОбС 08-00-9886 
Докладна записка от Георги Дракалиев, арх. Петър Статев, Красимира Маркович, Георги Маринчев, Юлиан Георгиев, Николай Стоянов – общински съветници от ПП ГЕРБ и Станимир Апостолов – общински съветник от СДС, относно: Правилник за реда за изграждане, поставяне, преместване и премахване на паметници, монументи, паметни плочи и други на територията на община Бургас

5. ОбС 08-00-9868 
Докладна записка от Димитър Георгиев Найденов – общински съветник от "Демократична България – Обединение" ("Да България", ДСБ, "Зелено движение"), относно: Поставяне на пътни знаци

6. ОбС 08-00-9713 
Докладна записка от Боян Дяков – общински съветник от ПП НФСБ, относно: Поставяне на изкуствени неравности в Северна промишлена зона 

7. ОбС 08-00-9761 
Жалба от И. Димитров, относно: Паркиране на автомобили, обслужващи хора с трайни  увреждания и използване на улеснения при паркиране в гр. Бургас 


8. ОбС 08-00-9865 
Писмо от инж. П. Велчев – председател на Съюза на военноинвалидите и военнопострадалите, относно: Проблеми на военноинвалидите и военнопострадалите

------------------------------------------------------------------------------

По точка 1
ОбС 08-00-9860
Докладна записка от Димитър Николов – кмет на Община Бургас, относно: Приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас
След като се запознаха с докладната записка и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по транспорт и безопасност на движението взеха следното 
РЕШЕНИЕ:
Подкрепя докладната записка и проекта за решение.

------------------------------------------------------------------------------

По точка 2

ОбС 08-00-9864 
Докладна записка от Димитър Николов – кмет на Община Бургас, относно: Приемане на Наредба за изменение и допълнение на Наредбата за условията и реда за платено и безплатно паркиране на моторни превозни средства в определени зони на територията на Община Бургас, приета от Общински съвет – Бургас
След като се запознаха с докладната записка и в резултат на явно гласуване, с 4 гл. "за", 2 гл. "против" и 0 гл. "въздържали се", членовете на Постоянната комисия по транспорт и безопасност на движението взеха следното 
РЕШЕНИЕ:
Подкрепя докладната записка и проекта за решение.

------------------------------------------------------------------------------

По точка 3

ОбС 08-00-9887 
Докладна записка от Георги Дракалиев, Николай Стоянов, Георги Маринчев, Тодор Йосифов, Бойчо Георгиев – общински съветници от ПП ГЕРБ и Станимир Апостолов – общински съветник от СДС, относно: Наредба за изменение на Наредбата за реда и условията за ползване на спортни обекти и съоръжения, собственост на Община Бургас, предоставени за управление на ОП "Спортни имоти"
След като се запознаха с докладната записка и в резултат на явно гласуване, с 5 гл. "за", 0 гл. "против" и 1 гл. "въздържали се", членовете на Постоянната комисия по транспорт и безопасност на движението взеха следното 
РЕШЕНИЕ:
Подкрепя докладната записка и проекта за решение.

------------------------------------------------------------------------------

По точка 4

ОбС 08-00-9886 
Докладна записка от Георги Дракалиев, арх. Петър Статев, Красимира Маркович, Георги Маринчев, Юлиан Георгиев, Николай Стоянов – общински съветници от ПП ГЕРБ и Станимир Апостолов – общински съветник от СДС, относно: Правилник за реда за изграждане, поставяне, преместване и премахване на паметници, монументи, паметни плочи и други на територията на община Бургас
След като се запознаха с докладната записка и в резултат на явно гласуване, с 4 гл. "за", 1 гл. "против" и 1 гл. "въздържали се", членовете на Постоянната комисия по транспорт и безопасност на движението взеха следното 
РЕШЕНИЕ:
Подкрепя докладната записка и проекта за решение.

------------------------------------------------------------------------------

По точка 5

ОбС 08-00-9868 
Докладна записка от Димитър Георгиев Найденов – общински съветник от "Демократична България – Обединение" ("Да България", ДСБ, "Зелено движение"), относно: Поставяне на пътни знаци
Иван Гюлев – нач. отдел "Безопасност и организация на движението" обясни, че посоченото кръстовище попада в "Зона 30", което означава, че максималната разрешена скорост е 30 км./час. Той добави, че улиците там са еднопосочни, с разрешено паркиране от едната страна, а това води до бавно и внимателно шофиране. В заключение Гюлев каза, че наложената практиката е в такива зони кръстовища да не бъдат регулирани с пътни знаци и да важи правото на дясностоящия.

Евелина Михалева предложи докладната записка да се прати до комисия по "Безопасност и организация на движението", за да се получи официално експертно становище. Предложението бе подкрепено с 6 гл. "за".

След приключване на разискванията и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по транспорт и безопасност на движението взеха следното 
РЕШЕНИЕ:
Изпраща за становище от общинска администрация, по компетентност до комисията по "Безопасност и организация на движението".
------------------------------------------------------------------------------

По точка 6

ОбС 08-00-9713 
Докладна записка от Боян Дяков – общински съветник от ПП НФСБ, относно: Поставяне на изкуствени неравности в Северна промишлена зона
Боян Дяков запозна присъстващите със становището, постъпило от Междуведомствената комисия по безопасност на движението. Той добави, че има изградена такава неравност, но е доста по на север. Дяков подчерта, че целта е да има такава в близост до супермаркета, където има по-голяма концентрация на пътникопоток и активно движение на МПС. Същият в заключение призова членовете на Комисията да подкрепят проекта за решение.

Евелина Михалева каза, че е провела собствено обследване и е напълно съгласна с вносителя на докладната записка. Тя  заяви, че ще гласува "за" изграждането на изкуствени неравности по улицата, която свързва 5-ти километър с бул. „Транспортна.

След приключване на дебатите и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по транспорт и безопасност на движението взеха следното 
РЕШЕНИЕ:
Подкрепя докладната записка и проекта за решение.

------------------------------------------------------------------------------

По точка 7

ОбС 08-00-9761 
Жалба от И. Димитров, относно: Паркиране на автомобили, обслужващи хора с трайни  увреждания и използване на улеснения при паркиране в гр. Бургас
Андрей Рунчев – директор на ОП "Транспорт" уведоми членовете на Комисията, че е запознат с жалбата от Иван Димитров и вече има изготвено становище, което е изпратено до жалбоподателя.

Евелина Михалева обясни, че е започнала предварителна работа по създаване на правила за престой и паркиране на хората с увреждания. Тя поясни, че са проведени и няколко разговора с обществения посредник. Михалева допълни, че  в много кратки срокове ще бъде изготвен проект, който ще бъде поставен на широко обсъждане.

След края на дебатите и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по транспорт и безопасност на движението взеха следното 
РЕШЕНИЕ:
Приема за сведение.
------------------------------------------------------------------------------

По точка 8

ОбС 08-00-9865
Писмо от инж. П. Велчев – председател на Съюза на военноинвалидите и военнопострадалите, относно: Проблеми на военноинвалидите и военнопострадалите
Проф. д-р Севдалина Турманова поясни, че с писмото се изразява желание за срещи между ръководителите по места и общинските ръководства, на които да бъдат обсъдени проблемите на военноинвалидите и военнопострадалите в общината, за да се достигне до решение за тяхното подпомагане и уважително отношение.

Боян Дяков попита дали членовете на съюза ползват преференциални карти за градския транспорт.

Евелина Михалева отговори положително на запитването и добави, че лично е направила проверка. Тя предложи да се насочи към общинска администрация, по компетентност писмо от инж. П. Велчев – председател на Съюза на военноинвалидите и военнопострадалите. Предложението бе подкрепено с 6 гл. "за".

След приключване на разискванията и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по транспорт и безопасност на движението взеха следното 
РЕШЕНИЕ:
Изпраща по компетентност на общинска администрация писмо от инж. П. Велчев – председател на Съюза на военноинвалидите и военнопострадалите.
---------------------------------------------------------------------------------------

ПРЕДСЕДАТЕЛ: ……………………….








 
(ЕВЕЛИНА МИХАЛЕВА)
ПРОТОКОЛИСТ: ……………………



(Марина Франц)

